Surathai21/ocs-krisdika huggingface dataset:
พระราชบัญญัติโอนที่ดินซึ่งเป็นสาธารณสมบัติของแผ่นดิน ตำบลตลาดสถานีบัวใหญ่ อำเภอบัวใหญ่ จังหวัดนครราชสีมา ให้แก่นายกำเท้ง กับพวก พุทธศักราช 2482
วันที่ประกาศ: 1939-09-04

content: พระราชบัญญัติ โอนที่ดินซึ่งเป็นสาธารณสมบัติของแผ่นดิน ตำบลตลาดสถานีบัวใหญ่ อำเภอบัวใหญ่ จังหวัดนครราชสีมา ให้แก่นายกำเท้ง กับพวก พุทธศักราช ๒๔๘๒
content: ในพระปรมาภิไธยสมเด็จพระเจ้าอยู่หัวอานันทมหิดล คณะผู้สำเร็จราชการแทนพระองค์ (ตามประกาศประธานสภาผู้แทนราษฎร ลงวันที่ ๔ สิงหาคม พุทธศักราช ๒๔๘๐) อาทิตย์ทิพอาภา พล.อ. เจ้าพระยาพิชเยนทรโยธิน ตราไว้ ณ วันที่ ๒๕ สิงหาคม พุทธศักราช ๒๔๘๒ เป็นปีที่ ๖ ในรัชกาลปัจจุบัน
content: โดยที่สภาผู้แทนราษฎรลงมติว่า สมควรโอนที่ดินซึ่งเป็นสาธารณสมบัติของแผ่นดิน ตำบลตลาดสถานีบัวใหญ่ อำเภอบัวใหญ่ จังหวัดนครราชสีมา ให้แก่นายกำเท้ง กับพวก ซึ่งจะต้องโอนที่ดินในตำบลเดียวกัน ให้เป็นสาธารณสมบัติของแผ่นดิน มีเนื้อที่ประมาณ ๑,๙๐๗.๙๙ ตารางเมตร เพื่อยังความสะดวกแก่กระทรวงมหาดไทย
content: ในอันที่จะปฏิบัติการให้ต้องด้วยลักษณะการผังเมือง จึงมีพระบรมราชโองการให้ตราพระราชบัญญัติขึ้นไว้ โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติโอนที่ดินซึ่งเป็นสาธารณสมบัติของแผ่นดิน ตำบลตลาดสถานีบัวใหญ่ อำเภอบัวใหญ่ จังหวัดนครราชสีมา ให้แก่นายกำเท้ง กับพวก พุทธศักราช ๒๔๘๒”
sectionNo: 2
content: มาตรา ๒ ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนที่ดินซึ่งเป็นสาธารณสมบัติของแผ่นดิน ตำบลตลาดสถานีบัวใหญ่ อำเภอบัวใหญ่ จังหวัดนครราชสีมา มีเนื้อที่ประมาณ ๑,๑๘๓.๒๓ ตารางเมตร ปรากฏแนวเขตตามแผนที่ท้ายพระราชบัญญัตินี้ ให้แก่นายกำเท้ง กับพวก ดังปรากฏรายนามตามบัญชีท้ายพระราชบัญญัตินี้
sectionNo: 4
content: มาตรา ๔ ให้รัฐมนตรีว่าการกระทรวงมหาดไทยมีหน้าที่รักษาการให้เป็นไปตามพระราชบัญญัตินี้
content: ผู้รับสนองพระบรมราชโองการ พิบูลสงคราม นายกรัฐมนตรี
sectionName: แผนที่ท้ายพระราชบัญญัติ
content:  
sectionName: บัญชีรายชื่อผู้รับโอนที่ดิน
content: